
R  A  P  O  R  T

asupra proiectului de Lege pentru aprobarea 

Ordonanţei de Urgenţă nr. 92/1997 privind stimularea 

investiţiilor directe, publicată în Monitorul Oficial 

al României,  nr. 386/30.12.1997, partea I-a, lege ordinară.


In urma examinării proiectului de Lege pentru aprobarea Ordonanţei de Urgenţă nr. 92/1997 privind stimularea investiţiilor directe, transmis Comisiei spre dezbatere şi adoptare cu adresa Cabinetului Secretarului General nr. 412/22 ianuarie 1998,în şedinţele din 9, 10, 11 şi 18 februarie a.c., propunem ca acesta să fie supus spre dezbatere şi adoptare, cu următoarele amendamente:

	Nr. crt.
	Articolul

(text iniţial)
	Amendamentul propus 

şi adoptat de Comisie

(autorul)
	Motivare


	0
	1
	2
	3

	1
	Art. 1 - Prezenta Ordonanţă de Urgenţă stabileşte regimul juridic general privind garanţiile şi facilităţile de care beneficiază investitorii şi investiţiile directe în România.
	 Art. 1 - Prezenta Ordonanţă de Urgenţă stabileşte cadrul general privind garanţiile şi facilităţile de care beneficiază investiţiile directe în România.

(autor: dep. Leonard Cazan)
	Mai multă rigoare juridică.

	2
	Art. 2 - In înţelesul prezentei Ordonanţe de Urgenţă, termenii şi expresiile de mai jos semnifică după cum urmează:
	Art. 2 - In înţelesul prezentei Ordonanţe de Urgenţă, termenii de mai jos se definesc, după cum urmează:

(autor: dep. Corneliu Ruse)
	Pentru acurateţea textului.

	3
	Art. 2 - 

       a) investiţie directă - participarea la constituirea sau extinderea unei întreprinderi în oricare dintre formele juridice prevăzute de lege, dobândirea de acţiuni sau părţi sociale ale unei societăţi comerciale cu excepţia investiţiilor de portofoliu, precum şi înfiinţarea ori extinderea în România a unei sucursale de către o societate comercială străină, prin:

       - aport financiar, în monedă naţională sau în valută convertibilă;

       - aport în natură de bunuri imobile sau/şi  bunuri mobile - corporale şi necorporale;

       - participarea la creşterea activelor unei întreprinderi, prin orice mod legal de finanţare;
	Art. 2 - 

       a) investiţie directă - participarea la constituirea sau extinderea unei întreprinderi în oricare dintre formele juridice prevăzute de lege, dobândirea de acţiuni sau părţi sociale ale unei societăţi comerciale, cu excepţia investiţiilor de portofoliu, sau înfiinţarea şi extinderea în România a unei sucursale de către o societate comercială străină, prin:

       - aport financiar, în monedă naţională sau în valută convertibilă;

       - aport în natură de bunuri imobile sau/şi  bunuri mobile - corporale şi necorporale;

       - participarea la creşterea activelor unei întreprinderi, prin orice mod legal de finanţare;

(autori: dep. Vida Iuliu

            dep. Mihai Grigoriu)


	Definiţie mai clară.

	4
	Art. 2 -

       b) investiţie de portofoliu - dobândirea de valori mobiliare pe pieţele de capital organizate şi reglementate, în scopul obţinerii de câştiguri de capital din dividende şi dobânzi aferente acestora - rezultate din activitatea unor terţi implicaţi direct în administrarea emitentului - şi din diferenţa favorabilă de preţ de vânzare;
	Art. 2 -

       b) investiţie de portofoliu - dobândirea de valori mobiliare pe pieţele de capital organizate şi reglementate, şi care nu permit participarea directă la administrarea societăţii comerciale.

(autori: Grupul Parlamentar PNŢCD

            Grupul Parlamentar UDMR

             Grupul Parlamentar PNL)
	- idem -

	5
	Art. 2 -

        d) rezident/nerezident - persoanele calificate astfel conform reglementărilor privind regimul valutar.
	Art. 2 -

        d) rezident/nerezident - persoanele calificate astfel conform reglementărilor în vigoare, privind regimul valutar.

(autor: dep. Leonard Cazan)
	Pentru precizie.

	6
	CAPITOLUL AL II-LEA

Garanţii şi facilităţi comune

	CAPITOLUL AL II-LEA

Garanţii şi facilităţi acordate investitorilor
 (autor: deputat Leonard Cazan)
	Termenul “comun” nu este definit şi crează confuzii.

	7
	Art. 4 - (1) Efectuarea unei investiţii în România, precum şi posesia, folosinţa sau dispoziţia asupra unei proprietăţi sunt garantate şi nu pot fi supuse vreunei măsuri discriminatorii. De asemenea, nu pot fi supuse discriminării administrarea, întreţinerea, fructificarea, extinderea sau lichidarea unei investiţii.


	Art. 4 (1) Efectuarea unei investiţii în România, precum şi posesia, folosinţa sau dispoziţia asupra unei proprietăţi, beneficiază de garanţiile şi facilităţile prevăzute de prezenta lege.

  (autori: Grupul Parlamentar PNŢCD

               Grupul Parlamentar UDMR

            Grupul Parlamentar PNL

            dep. Leonard Cazan)
	Text mai concis; care dă precizie şi claritate.

	8
	Art. 4 - (2)  Investitorii beneficiază în România, în principal, de:


	Art. 4 - (2)  Investitorii în România beneficiază, în principal, de următoarele garanţii şi facilităţi:

(se propune înlocuirea liniuţelor cu litere)

(autor: dep. Ruse Corneliu

           dep. Leonard Cazan)
	Pentru claritatea textului.

	9
	Art. 4 - (2) (liniuţa a 2-a)

              - egalitatea de tratament - just şi echitabil  - pentru investitorii români sau străini, rezidenţi sau nerezidenţi în România;


	Art. 4 (2)
b)  egalitatea de tratament - just, echitabil  şi nediscriminatoriu    - pentru investitorii români sau străini, rezidenţi sau nerezidenţi în România.

(autori: Grupul Parlamentar PNŢCD

              Grupul Parlamentar UDMR

               Grupul Parlamentar PNL

               dep. Ruse Corneliu)
	Pentru precizia textului.

	10
	Art. 4 - (3) Totodată, investitorii beneficiază de drepturile acordate prin legile în vigoare întreprinzătorilor, în vederea desfăşurării în bune condiţii a activităţii întreprinderilor.


	Art. 4 - (3) Se elimină.

(autor: dep. Leonard Cazan)


	Textul a fost preluat prin reformularea preambulului la alin.(2).

	11
	Art. 4 - (4) Regimul juridic prevăzut la alin.(1)-(3) nu se aplică investitorilor care operează şi investiţiilor care funcţionează în zone libere sau în zone reglementate prin legi speciale.
	Art. 4 - (4) Se propune înlocuirea cuvintelor: “al (1)-(3) cu alin. (1)-(2)”.

(autor: dep. Leonard Cazan)


	Concordanţă cu pct. 10 din raport.

	12
	Art. 5 - Domeniile în care investiţiile se pot efectua numai pe bază de licenţă sau autorizare, precum şi condiţiile generale în care se pot acorda licenţele sau autorizaţiile se stabilesc prin lege.
	4) Art. 5 - Domeniile în care investiţiile se pot efectua numai pe bază de licenţă sau autorizare, precum şi condiţiile generale în care se pot acorda licenţele sau autorizaţiile se stabilesc prin acte normative cu putere de lege.

(autori: Grupul Parlamentar PNŢCD

            Grupul Parlamentar UDMR

             Grupul Parlamentar PNL)
	Pentru claritatea textului.

	13
	Art. 6 - Orice investitor, persoană juridică rezidentă sau nerezidentă, poate dobândi orice drepturi reale asupra bunurilor mobile şi imobile.
	 Art. 6 - O societate comercială, persoană juridică

rezidentă sau nerezidentă, poate dobândi orice drepturi reale asupra bunurilor imobile, în măsura necesară derulării activităţii sale, potrivit obiectului social, cu excepţia terenurilor care pot fi dobândite numai de  persoane fizice române.

(autor: Comisia pentru politică economică, reformă şi privatizare)
	Reformulat şi pus de acord cu prevederile constituţionale.

	14
	Art. 8 - (1) Investiţiile nu pot fi naţionalizate, expropriate sau supuse unor măsuri cu efect echivalent, exceptând cazurile în care o astfel de măsură întruneşte următoarele condiţii:

a)  este necesară pentru cauză de utilitate publică;

b)  este nediscriminatorie;

d) se face cu plata unei despăgubiri prealabile,adecvate şi efective.


	Art. 8 - (1) Investiţiile nu pot fi naţionalizate, expropriate sau supuse unor măsuri cu efect echivalent, exceptând cazurile în care o astfel de măsură întruneşte, cumulativ, următoarele condiţii:

a)  sunt necesare pentru cauză de utilitate publică;

   b)   sunt nediscriminatorii;

d)  se fac cu plata unei despăgubiri prealabile, adecvate şi efective.

(autor: dep.Mihai Grigoriu)
	Pentru claritate.

	15
	Art. 8 - (2) Despăgubirea prevăzută la alin. (1), lit.d) va fi echivalentă cu valoarea justă de piaţă a investiţiei expropriate la momentul mediat anterior exproprierii sau înainte ca exproprierea iminentă să devină cunoscută într-un mod care să afecteze valoarea investiţiei.


	Art. 8 - (2) Despăgubirea prevăzută la alin. (1), lit.d) va fi echivalentă cu valoarea justă de piaţă a investiţiei expropriate la momentul imediat anterior exproprierii sau înainte ca exproprierea iminentă să devină cunoscută într-un mod care să afecteze valoarea investiţiei.

(autor: dep. Leonard Cazan)
	Greşeală de dactilografie în Ordonanţă.

	16
	CAPITOLUL III - GARANŢII ŞI FACILITĂŢI PENTRU INVESTITORII NEREZIDENŢI ÎN ROMÂNIA


	CAPITOLUL III - GARANŢII ŞI FACILITĂŢI PENTRU INVESTITORII STRĂINI SAU NEREZIDENŢI ÎN ROMÂNIA
(autori: Grupul Parlamentar PNŢCD

            Grupul Parlamentar UDM

            Grupul Parlamentar PNL)
	 Pentru claritatea textului.

	17
	Art.9 (1) Investitorii nerezidenţi vor avea aceleaşi drepturi şi obligaţii ca investitorii români, sub rezerva dispoziţiilor din prezentul capitol.


	Art.9  Investitorii vor avea aceleaşi drepturi şi obligaţii, indiferent dacă sunt rezidenţi sau nerezidenţi români sau străini, sub rezerva dispoziţiilor din prezentul capitol.

(autori: Grupul Parlamentar PNŢCD

            Grupul Parlamentar UDMR

             Grupul Parlamentar PNL)
	Text mai clar şi mai concis.

	18
	Art.9 (2) In cazul în care un acord bilateral de promovare şi protejare reciprocă a investiţiilor, ratificat potrivit legii, ori o altă lege ar îndreptăţi un investitor- persoană fizică sau juridică nerezidentă- la un tratament mai favorabil decât cel prevăzut  prin prezenta Ordonanţă de Urgenţă, investitorul în cauză va beneficia de acel tratament.
	Art.10 In cazul în care un acord bilateral de promovare şi protejare reciprocă a investiţiilor, ratificat potrivit legii, ori o altă lege ar îndreptăţi un investitor - persoană fizică sau juridică străină - la un tratament mai favorabil decât cel prevăzut prin prezenta Ordonanţă de Urgenţă, investitorul în cauză va beneficia de acel tratament.

(Si se propune renumerotarea articolelor)

(autori: Grupul Parlamentar PNŢCD

            Grupul Parlamentar UDMR

             Grupul Parlamentar PNL

              dep. Leonard Cazan)
	Termenul folosit este mai adecvat.

	19
	Art.11 - Litigiile între investitorii nerezidenţi şi statul român, cu privire la drepturile şi obligaţiile rezultând din capitolul al II-lea , din prezentul capitol şi din capitolul al V-lea din prezenta Ordonanţă de Urgenţă, vor fi soluţionate, la alegerea investitorului, potrivit procedurii instituite prin:

a)  Legea nr. 29/1990 a contenciosului administrativ şi Legea nr. 105/1992 cu privire la reglementarea raporturilor de drept internaţional privat;

b)  Convenţia pentru reglementarea diferendelor relative la investiţii între state şi persoane ale altor state, încheiată la Washington, la 18 martie 1965 şi ratificată de România, prin Decretul Consiliului de Stat nr. 62/1975, publicat în Buletinul Oficial nr. 56 din 7 iunie 1975, atunci când investitorul străin este cetăţean al unui stat parte la Convenţie şi diferendul priveşte o investiţie, în sensul art. 25 (1) al Convenţiei; în astfel de situaţii, o societate română în care investitorii străini  deţin - potrivit legii române - o poziţie de control, aceasta va fi considerată - conform art. 25 alin. (2) lit. b. din Convenţie - ca având naţionalitatea investitorilor străini;

c)  Regulamentul de arbitraj UNCITRAL/CNUDCI; în cazul în care arbitrii nu vor fi desemnaţi în condiţiile art. 6 sau art. 7 din acest Regulament, ei vor fi desemnaţi de către Secretarul General al Centrului internaţional pentru reglementarea deferendelor referitoare la investiţii.

   
	 Art.11 - Litigiile între investitorii străini şi statul român, cu privire la drepturile şi obligaţiile rezultând din capitolul al II-lea ale prezentului capitol şi din ale capitolului V, vor fi soluţionate, la alegerea investitorului, potrivit procedurii instituite prin:

a)  Legea contenciosului administrativ nr. 29/1990 şi Legea nr. 105/1992 cu privire la reglementarea raporturilor de drept internaţional privat;

b)  Convenţia pentru reglementarea diferendelor relative la investiţii între state şi persoane ale altor state, încheiată la Washington, la 18 martie 1965 şi ratificată de România, prin Decretul Consiliului de Stat nr. 62/1975, publicat în Buletinul Oficial, Partea I nr. 56/ 7 iunie 1975, atunci când investitorul străin este cetăţean al unui stat parte la Convenţie şi diferendul să fie rezolvat prin conciliere şi/sau arbitraj. In astfel de situaţii, o societate română în care investitorii străini  deţin - potrivit legii române - o poziţie de control, aceasta va fi considerată - conform art. 25 alin. (2) lit. b. din Convenţie - ca având naţionalitatea investitorilor străini;

(autori: Grupul Parlamentar PNŢCD

            Grupul Parlamentar UDMR

             Grupul Parlamentar PNL)

 c) Regulamentul de arbitraj UNCITRAL/CNUDCI; în cazul în care arbitrii nu vor fi desemnaţi în condiţiile acestui Regulament, ei vor fi desemnaţi de către Secretarul General al Centrului internaţional pentru reglementarea deferendelor referitoare la investiţii.

(autori: Grupul Parlamentar PNŢCD

            Grupul Parlamentar UDMR

             Grupul Parlamentar PNL)


	Pentru acurateţea textului.

Text mai clar.

	20
	Art. 12 (1) Orice investiţie, efectuată potrivit prezentei Ordonanţe de Urgenţă, beneficiază de facilităţile vamale şi fiscale prevăzute în prezentul capitol.
	   Art. 12(1) Se elimină. 

(autor: deputat Leonard Cazan)


	Text descriptiv, inutil, nu se încadrează în uzanţele juridice ale elaborării de acte normative.

	21
	Art. 12 (2) Aplicarea măsurilor prevăzute în acest capitol şi controlul respectării condiţiilor legale de acordare a lor vor fi efectuate de organele fiscale şi cele vamale.
	Art. 12 - să fie mutat după art. 13.

(autor: deputat Leonard Cazan)


	Pentru coerenţă.

	22
	Art. 13  
a) importul de bunuri mobile, corporale sau/şi necorporale, care constituie aport în natură la capitalul social al unei societăţi comerciale sau reprezintă contribuţia la o asociaţie în participaţiune, ori la o asociaţie familială, necesară pentru realizarea obiectului de activitate, este exceptat de la plata taxelor vamale şi de la plata taxelor pe valoarea adăugată;


	Art. 13 
a)  Bunurile mobile, definite ca bunuri amortizabile conform Legii nr. 15/1994 privind amortizarea capitalului imobilizat în active corporale şi necorporale, care constituie aport în natură la capitalul social al unei societăţi comerciale sau reprezintă contribuţia la o asociaţie în participaţiune, ori la o asociaţie familială, necesară pentru realizarea obiectului de activitate, sunt exceptate de la plata taxelor vamale şi de la plata taxelor pe valoarea adăugată;

(autor: Comisia pentru politică economică, reformă şi privatizare)
	Text concis.

	23
	Art. 13

b) importul de echipamente tehnologice - maşini şi utilaje - constituind active amortizabile, conform Legii 15/1994 privind amortizarea capitalului imobilizat în active necorporale, realizat de către investitorii care efectuează investiţii directe, este exceptat de la plata taxelor vamale; lista cu denumirea comercială şi codurile din tariful vamal corespunzătoare bunurilor ce se încadrează în prevederile prezentului alineat se adoptă prin hotărâre de guvern, la propunerea Ministerului Industriei şi Comerţului şi Ministerului Finanţelor;


	Art. 13

b) importul de echipamente, instalaţii, maşini şi utilaje, aparate de măsură, control şi reglare - constituind active amortizabile, conform Legii 15/1994 privind amortizarea capitalului imobilizat în active corporale şi necorporale, realizat de către utilizator, în scopul unei investiţii definită conform art. 2 pct. (a) din prezenta lege,  este exceptat de la plata taxelor vamale; lista cu denumirea comercială şi codurile din tariful vamal, corespunzătoare bunurilor ce se încadrează în prevederile prezentului alineat, se adoptă prin hotărâre de guvern, la propunerea Ministerului Industriei şi Comerţului şi Ministerului Finanţelor;

(autor: Comisia pentru politică economică, reformă şi privatizare)


	Tex mai complet şi precis.

	24
	Art. 13
c) posibilitatea de a opta, cu ocazia realizării unor investiţii noi, pentru una dintre următoarele două forme de stimulente fiscale, fără, însă, a le cumula:
- deducerea din profitul impozabil a cheltuielilor privind amortizarea, chiar şi în cazul în care contribuabilul a optat pentru utilizarea regimului de amortizare accelerată. Opţiunea contribuabilului de a utiliza regimul de amortizare accelerată trebuie comunicată organelor fiscale teritoriale unde acesta are obligaţia depunerii declaraţiei de impunere, fără a mai fi necesară o aprobare prealabilă, de către aceste organe;

- deducerea din profitul impozabil aferent exerciţiului financiar a unei cote de 20% din preţul de achiziţie a echipamentelor tehnologice  - maşini şi utilaje - ce constituie active amortizabile achiziţionate în cursul respectivului exerciţiu financiar; în cazul în care profitul impozabil este insuficient pentru a permite deducerea în întregime a sumei aferente cotei de 20% menţionate, deducerea diferenţei se face din profitul aferent exerciţiilor financiare următoare, până la concurenţa sumei deductibile, în cel mult 5 ani;
	Art. 13

c) pentru investiţii directe investitorul poate opta pentru una dintre următoarele două forme fiscale, fără însă a le cumula: 

- deducerea din profitul impozabil a cheltuielilor privind amortizarea, chiar şi în cazul în care contribuabilul a optat pentru utilizarea regimului de amortizare accelerată. Opţiunea contribuabilului de a utiliza regimul de amortizare accelerată trebuie comunicată organelor fiscale teritoriale unde acesta are obligaţia depunerii declaraţiei de impunere, fără a mai fi necesară o aprobare prealabilă, de către aceste organe;

- deducerea din profitul impozabil aferent exerciţiului financiar a unei cote de 20% din preţul de achiziţie a echipamentelor tehnologice  - maşini şi utilaje - ce constituie active amortizabile achiziţionate în cursul respectivului exerciţiu financiar, precum şi a cheltuielilor privind amortizarea; în cazul în care profitul impozabil este insuficient pentru a permite deducerea în întregime a sumei aferente cotei de 20% menţionate, deducerea diferenţei se face din profitul aferent exerciţiilor financiare următoare, până la concurenţa sumei deductibile, în cel mult 5 ani;

(autor: deputat Leonard Cazan)


	Pentru precizia textului.

	25
	Art.14- Importul bunurilor prevăuzute la art.13 lit.a) nu este supus controlului special al Agenţiei Naţionale de Control al Exporturilor Strategice şi al Interzicerii Armelor Chimice, conform Ordonanţei Guvernului nr.31/1994, aprobată prin Legea nr.93/1994,cu excepţia cazului în care importul se realizează cu parteneri de afaceri din ţările care nu aplică reglementări similare privind regimul importurilor şi experturilor de produse strategice.
	Art.14- In cazul nerespectării condiţiilor pentru acordarea facilităţilor prevăzute la art.13, se vor aplica sancţiunile specifice existente în legislaţia vamală şi fiscală, în vigoare la momentul încălcării normei.

(autori: Grupul Parlamentar PNTCD

             Grupul Parlamentar UDMR

             Grupul Parlamentar PNL)
	Text mai concis.

	26
	Art.18 - La data intrării în vigoare a prezentei Ordonanţe de Urgenţă se abrogă art.1- 10 şi art.16-33 din Ordonanţa de Urgenţă a Guvernului nr.31/1997 privind regimul investiţiilor străine în România, publicată în  Monitorul Oficial al României nr.125- partea I-a - din iunie 1972, art.2 alin.4 din Ordonanţa Guvernului nr.70/1994 privind impozitul pe profit din 29 august 1994, publicată în Monitorul Oficial nr.246 din 31 august 1994, cu modificările şi completările ulterioare, precum şi orice alte dispoziţii contrare prezentei Ordonanţe de Urgenţă.
	Art.18 - La data intrării în vigoare a prezentei Ordonanţe de Urgenţă se abrogă art.1- 10 şi art.16-31 şi art.33 din Ordonanţa de Urgenţă a Guvernului nr.31/1997 privind regimul investiţiilor străine în România, publicată în  Monitorul Oficial al României nr.125- partea I-a - din iunie 1972, art.2 alin.4 din Ordonanţa Guvernului nr.70/1994 privind impozitul pe profit din 29 august 1994, publicată în Monitorul Oficial nr.246 din 31 august 1994, cu modificările şi completările ulterioare, precum şi orice alte dispoziţii contrare prezentei Ordonanţe de Urgenţă.

(autori: Grupul Parlamentar PNTCD

             Grupul Parlamentar UDMR

             Grupul Parlamentar PNL)
	Abrogarea art. 32 din Ordonanţa de Urgenţă nr. 31/1997 privind regimul investiţiilor străine contravine regulilor de tehnică legislativă şi introduce o stare de incertitudine cu privire la statutul unor legi abrogate.



Comisia a dezbătut şi alte amendamente, pe care le-a respins, după cum urmează:

	Nr. crt.
	Articolul 

(text iniţial)
	Amendamentul propus şi respins 

de Comisie 

(autorul)
	Motivare


	0
	1
	2
	3

	1
	Art. 2. 

 b) investiţie de portofoliu - dobândirea de valori mobiliare pe pieţele de capital organizate şi reglementate, în scopul obţinerii de câştiguri de capital din dividende şi dobânzi aferente acestora - rezultate din activitatea unor terţi implicaţi direct în administrarea emitentului - şi din diferenţa favorabilă de preţ la vânzare;

  
	Art. 2. 
b) investiţie de portofoliu - dobândirea de valori mobiliare pe pieţele de capital organizate şi reglementate, în scopul obţinerii fructelor civile aferente acestora şi a unui câştig de capital din diferenţa favorabilă de preţ la vânzare;

(autor: deputat Adrian Tudor Moroianu-Geamăn)

	Comisia a acceptat un alt amendament mai concis.

	2
	Art. 4 (2) - 


	Art. 4 (2) - liniuţă nouă (penultima)
deducerea integrală din profitul impozabil a diferenţelor favorabile de curs valutar”.

(autor: deputat Adrian Tudor Moroianu-Geamăn)

	Idem.

	3
	Art. 4.

(liniuţa a 3-a)

- garanţii împotriva naţionalizării, exproprierii sau altor măsuri cu efect echivalent;
	Art. 4.

c) garanţii constituţionale împotriva naţionalizării, exproprierii sau altor măsuri cu efect echivalent;

(autor: dep. Ruse Corneliu)
	Nu este necesară precizarea.

	4
	
	Art. 4(2) - litere noi
i)  posibilitatea deducerii cheltuielilor pentru promovarea şi implementarea programelor de Asigurarea Calităţii din profitul impozabil;

j)  posibilitatea deducerii cheltuielilor pentru promovarea invenţiilor şi inovaţiilor autorizate, a cheltuielilor pentru cumpărarea de tehnologii şi licenţe noi de fabricaţie şi a cheltuielilor pentru ecologizarea mediului din profitul impozabil;

k)  posibilitatea deducerii cheltuielilor pentru achiziţionarea şi valizarea terenurilor şi a construcţiilor noi necesare pentru realizarea unei noi investiţii din profitul impozabil;

(autor: dep. Ruse Corneliu)
	Textul Ordonanţei cuprinde implicit şi aceste aspecte.

	5
	Art. 5 - Domeniile în care investiţiile se pot efectua numai pe bază de licenţă sau autorizare, precum şi condiţiile generale în care se pot acorda licenţele sau autorizaţiile se stabilesc prin lege.
	Art. 5 Se elimină.

(autor: dep. Leonard Cazan)


	Comisia consideră că articolul este necesar în ordonanţă.

	6
	Art. 5 - Domeniile în care investiţiile se pot efectua numai pe bază de licenţă sau autorizare, precum şi condiţiile generale în care se pot acorda licenţele sau autorizaţiile se stabilesc prin lege.
	Art. 5 - Reformulat.

 Domeniile în care investiţiile se pot efectua numai pe bază de licenţă sau autorizare, precum şi condiţiile generale în care se pot acorda licenţele sau autorizaţiile se stabilesc prin acte normative cu putere de lege.

(autori: Grupul Parlamentar PNŢCD

            Grupul Parlamentar UDMR

             Grupul Parlamentar PNL)


	- idem -

	7
	Art.10

a) dividendul sau beneficiul obţinut de la o societate comercială, în cazul în care sunt acţionari sau asociaţi, ori profitul de la o sucursală;
	Se propune eliminarea sintagmei “sau beneficiul”.

(autor: dep. Leonard Cazan)
	Este necesară menţinerea acestei sintagme.

	8
	Art.13

d) deducerea integrală din profitul impozabil a cheltuielilor cu reclama şi publicitatea;


	Art.13

d)  Se elimină.

(autor: dep. Leonard Cazan)
	Este necesară menţinerea textului lit.d a art. 13, chiar dacă prevederea respectivă este prevăzută în legislaţia în vigoare

	9
	Art.16- Facilităţile acordate prin prezenta Ordonanţă de Urgenţă nu vor fi modificate timp de 5 ani.
	 1) Art. 16 Se elimină.

(autor: deputat Leonard Cazan)


	Este necesară menţinerea textului lit.d a art. 13.


  Se supune aprobării Articolul Unic- se aprobă Ordonanţa de Urgenţă nr.91/1997 privind stimularea investiţiilor directe cu amendamentele adoptate în plen.


  PREŞEDINTE,

                Iuliu Vida






SECRETAR:










        Leonard Cazan

















Expert parlamentar
















              Elena Tudor

C ă t r e, 





BIROUL PERMANENT

        




   AL





CAMERA DEPUTAŢILOR



Vă înaintăm, alăturat, raportul la proiectul de Lege pentru aprobarea Ordonanţei de Urgenţă nr. 92/1997 privind stimularea investiţiilor directe, trimis Comisiei pentru examinare în fond cu adresa nr. 421/22.01.1998.



La întocmirea raportului Comisia a avut în vedere şi avizele primite de la următoarele comisii:

1.  Consiliul Legislativ;

2.  Comisia juridică de disciplină şi imunităţi;

3.  Comisia pentru buget, finanţe şi bănci.


PREŞEDINTE,

             Iuliu Vida



SECRETAR,






        Mihai Grigoriu










      Expert parlamentar











Elena Tudor 

